મોડાસાઃ ગુજરાત રાજ્યમાં અપૂરતા વરસાદના પગલે દુષ્કાળના ડાકલા વાગી રહ્યા છે પાણીના પોકારો વચ્ચે અરવલ્લી જીલ્લાના મોડાસા નજીક આવેલા માઝુમ ડેમ માંથી ખેડૂતોની ઉગ્ર માંગના પગલે રવિ સીઝનમાં ખેતી બચાવવા માટે સિંચાઈ માટે પાણી છોડવામાં આવતા કેનાલમાં વારંવાર સર્જાતા ભંગાણથી અનેકવાર પાણીનો વેડફાટ થતો હોવાની ઘટનાઓ વચ્ચે મોડાસા બાયપાસ રોડ ભેરુંડા ચોકડી નજીકથી પસાર થતી માઝુમ કેનાલ માંથી ખેડૂતોને પાણી આપવા માટે બનાવેલી ટાંકી જર્જરિત હોવાથી હજ્જારો લીટર પાણી ખેડૂતોને મળવાના બદલે રોડ પર વહી જતા ખેડૂતોમાં નારાજગી વ્યુપી છે આ અંગે ખેડૂતોએ સિંચાઈ વિભાગના અધિકારીઓનું ધ્યાન દોરતા અધિકારીઓ ઘટનાસ્થળે દોડી આવી તપાસ કરી ગયા બાદ પાણીનો વ્યય અટકાવવાની કામગીરીના બદલે ‘હોતી હૈ ચલતી હૈ’ ની નીતિ અપનાવતા રોડ પર પાણીની નદીઓ વહેતી હોય તેવા દ્રશ્યો જોવા મળી રહ્યા છે.